stanford-oval/wikipedia huggingface dataset:
Kuninkuusravit 1984

Kuninkuusravit 1984 järjestettiin Joensuun raviradalla 4.–5. elokuuta 1984. Ne olivat kaikkien aikojen 53. Kuninkuusravit ja toiset Joensuussa järjestetyt. Vuonna 1948 kilpailtiin Joensuun vanhalla raviradalla. Ravikuninkuuden voitti Vekseli ja kuningatartittelin Vekkuliina, joita kumpaakin ohjasti ja valmensi Pentti Savolainen. Molemmat hänen valmennettavansa voittivat myös kaikki osalähtönsä. Savolaisen saavutus on säilynyt ainutlaatuisena Kuninkuusravien historiassa.
Sekä kuninkuus- että kuningatarkilpailuun oli ilmoitettu 17 hevosta, joista kaksi oriita ja yksi tamma jäi pois. Kuninkuusravien alusta lähtien kilpailtujen matkojen pituutta oli lisätty 100 metrillä niin että avausmatka oli nyt 2 100 ja päätösmatka 3 100 metriä. Kaksi ensimmäistä juostiin kummassakin sarjassa kahtena lähtönä, joiden kaksitoista yhteisajaltaan nopeinta oriita ja tammaa pääsi mukaan 3 100 metrille. Systeemiin palattiin neljän vuoden tauon jälkeen, sillä se oli edellisen kerran käytössä vuonna 1980.
Kuninkuuskilpailu

Kuningaskilpailun suursuosikki oli nelinkertainen ravikuningas Vekseli, joka vuotta aikaisemmin oli joutunut jäämään sivuun jalkavaivaivojensa vuoksi. Sen ainoana haastajana pidettiin hallitsevaa ravikuningasta Vireeniä. Avausmatkan ensimmäisessä lähdössä johtopaikalla juoksi aluksi Ruutu-Poika, joka pian luovutti vetotyöt Viltterille. Puolimatkassa Vireeni kiersi kärkeen ja sai peräänsä Ruutu-Pojan, joka kiri loppukaarteessa varmaan voittoon. Vaisusti esiintynyt Vireeni joutui päästämään myös Junkkarin edelleen. Toista lähtöä johti Ilo-Tähti, joka laukkasi puolimatkassa sekin irrottua. Lähtökiihdytyksessä laukannut Vekseli otti vielä toisen kierroksen alkaessa uuden laukan, mutta kiersi siitä huolimatta selvään voittoon ennen Ventti-Vieteriä ja Verneri II:a.
Maililla Vekseli avasi vauhdikkaasi keulapaikalle ja johti muita selvästi koko matkan vaikka laukkasi lyhyesti etukaarteessa. Ruutu-Poika hallitsi toista mailin kilpailua johtopaikalta, mutta kokonaisjassa eroa Vekseliin tuli jo 3,3 sekuntia.
Päätösmatkan voitti jälleen johtopaikalla juossut Vekseli Ruutu-Pojan seuratessa toiseksi. Voittoaika 26,9a oli uusi 3 100 metrin SE-tulos. Kokonaiskilpailussa ero toiseksi sijoittuneeseen Ruutu-Poikaan kasvoi lähes kuuteen sekuntiin seuraavien jäädessä jo yli kahdeksan sekuntia. Vekselin kokonaisaika 9.34,7 oli kuninkuuskilpailun uusi ennätys, jonka Apassi rikkoi vasta vuonna 2004.
Kuninkuuskilpailu > Osallistujat

| Hevonen | Ohjastaja | Omistaja |
| --- | --- | --- |
| Heluri | Markku Hietanen | Markku Hietanen, Laihia |
| Hilbert | Jukka Teirikangas | Jukka Teirikangas, Kaustinen |
| Hilun-Husari | Esa Munter | Esa Munter, Viitasaari |
| Ilo-Ponsi | Anssi Niininen | Kalle Hautala, Lestijärvi |
| Ilo-Tähti | Risto Lanki | Juha Marttila, Vehkalahti |
| Junkkari | Jorma Kontio | Karl Häggman, Purmo |
| Paavin-Poika | Paavo Lahti | Paavo Lahti, Pello |
| Ruutu-Poika | Raineri Puikkonen | Pentti Tuominen, Loimaa |
| Siruluonto | Kari Toivonen | Eino Toivonen, Valtimo |
| Vekke | Reijo Borgström | Reijo Borgström & Pauli Sorvali, Lappeenranta |
| Vekseli | Pentti Savolainen | Pentti Savolainen, Mäntsälä |
| Ventti-Vieteri | Pekka Roiha | PR-Ravi Ky, Parikkala |
| Verneri II | Tenho Väisänen | Tenho Väisänen, Kiuruvesi |
| Viltter | Olavi Haapalainen | Olavi Haapalainen, Tervo |
| Vireeni | Allan Korpi | Usko Näppilä, Urjala |
| Visku | Markku Karhu | Markku Karhu, Suomenniemi |
| Voltti | Mauno Kivilahti | Kaustisen Ravitalli, Kaustinen |
Kuninkuuskilpailu > Tulokset

| Sijoitus | Hevonen | 2 100 m | 1 609 m | 3 100 m | Kokonaisaika | Ero |
| --- | --- | --- | --- | --- | --- | --- |
| 1. | Vekseli | 1. | 1. | 1. | 09.34,7 | 000,0 |
| 2. | Ruutu-Poika | 1. | 1. | 2. | 09.40,4 | 0+5,7 |
| 3. | Junkkari | 2. | 4. | 3. | 09.43,2 | 0+8,5 |
| 4. | Vireeni | 3. | 2. | 5. | 09.43,5 | 0+8,8 |
| 5. | Vekke | 6. | 6. | 4. | 09.47,9 | +13,2 |
| 6. | Ventti-Vieteri | 2. | 5. | 7. | 09.50,1 | +15,4 |
| 7. | Ilo-Tähti | 4. | 2. | 8. | 09.50,3 | +15,6 |
| 8. | Viltter | 7. | 4. | 6. | 09.51,8 | +17,1 |
| 9. | Verneri II | 3. | 3. | 9. | 09.52,3 | +17,6 |
| 10. | Siruluonto | 4. | 3. | 10. | 09.54,0 | +19,3 |
| – | Ilo-Ponsi | 6. | 5. | p. | – | – |
| – | Voltti | 5. | 7. | p. | – | – |
| – | Hilbert | 8. | 6. | – | – | – |
| – | Heluri | 7. | hyl. | – | – | – |
| – | Paavin-Poika | 5. | kesk. | – | – | – |
Kuningatarkilpailu

Tasaiseksi ennakoidun kuningatarkilpailun suosikkeina pidettiin hallitsevan ravikuningattaren Hulpun ohella Vekkuliinaa ja Rissua. Avausmatkan ensimmäisen lähdön voitti parijonosta kirinyt Silotar, joka eteni johtaneen Hipon rinnalle ja kukisti tämän helposti maalisuoralla. Toista lähtöä hallitsi keulapaikalla juossut Vekkuliina tehden samalla uuden tammojen SE-tuloksen 25,0a.
Maililla syntyi myös uusi SE, kun Silotar voitti ensimmäisen lähdön ajalla 23,7a. Toisessa mailin lähdössä Vekkuliina laukkasi lähtökiihdytyksessä, mutta kiri lopulta maaliin tasapäin Hipon kanssa. Maalintulo oli niin tasainen, että tuomaristolta kului maalikamerakuvan tutkimiseen 15 minuuttia ennen Vekkuliinan julistamista voittajaksi.
Päätösmatkalle lähdettäessä kokonaiskilpailun kärjessä oli Silotar 0,7 sekunnin erolla ennen Vekkuliinaa. Pentti Savolaisen ohjastama tamma avasi keulapaikalle ja veti joukkoa perässään Hipo ja Silotar. Loppusuoralle kaarruttaessa Silotar yritti nousta rinnalle, mutta Vekkuliina onnistui tekemään tarvittavan eron ja voitti kokonaiskilpailun 1,2 sekunnilla. 3 100 metrin voittoaika 32,8a oli jälleen uusi Suomen ennätys. Silotar oli kokonaiskilpailun toinen ja Hipo kolmas.
Kuningatarkilpailu > Osallistujat

| Hevonen | Ohjastaja | Omistaja |
| --- | --- | --- |
| Anna-Mi | Jorma Kontio | Gustav Wikman, Kokkola |
| Hilmini | Markku Heikari | Irja Junttila, Timo & Anne Lahti, Sievi |
| Hipo | Tapio Perttunen | Key-Talli, Nurmijärvi |
| H.P. Likka | Ilkka Korpi | Talli Raviriihi, Anjalankoski |
| Hulpu | Reino Salmela | Aimo & Helke Junttila, Nivala |
| Jonnen-Taru | Pentti Hietamäki | Kaisu Hietamäki & Riitta Nikkilä, Sievi |
| Rissu | Pekka Roiha | Mauno Finni, Joutseno & Oiva Pölönen, Kontiolahti |
| Rullaus | Matti Mikkonen | Paula & Veikko Huttunen, Liperi |
| Silotar | Raineri Puikkonen | Esko Palokoski, Simo |
| Tevi | Pertti Puikkonen | Hilkka Kivelä, Forssa |
| Tira | Veikko Okkola | Kalevi Koskinen, Tervo |
| Tomun-Piirto | Allan Korpi | Kari Saksa, Kangasniemi |
| Valo-Tähti | Reijo Borgström | Jaana Borgström, Lappeenranta |
| Vekkuliina | Pentti Savolainen | Pentti Savolainen, Mäntsälä |
| Vikuri | Kalle Puttonen | Kalle Puttonen, Vilppula |
| Vilotar | Jorma Kinnunen | Jorma Kinnunen, Raahe |
| Virvoke | Mikko Lähde | Voitto Rajala & Aaro E. Lähde, Joutseno |
Kuningatarkilpailu > Tulokset

| Sijoitus | Hevonen | 2 100 m | 1 609 m | 3 100 m | Kokonaisaika | Ero |
| --- | --- | --- | --- | --- | --- | --- |
| 1. | Vekkuliina | 1. | 1. | 1. | 09.48,6 | 000,0 |
| 2. | Silotar | 1. | 1. | 3. | 09.49,8 | 0+1,2 |
| 3. | Hipo | 2. | 2. | 2. | 09.53,2 | 0+4,6 |
| 4. | Rissu | 3. | 2. | 4. | 09.56,7 | 0+8,1 |
| 5. | Hulpu | 2. | 3. | 6. | 09.59,9 | +11,3 |
| 6. | Tira | 4. | 4. | 5. | 10.01,0 | +12,4 |
| 7. | Tomun-Piirto | 4. | 4. | 10. | 10.04,4 | +15,8 |
| 8. | Vilotar | 5. | 3. | 8. | 10.05,8 | +17,2 |
| 9. | Valo-Tähti | 3. | 8. | 7. | 10.08,3 | +19,7 |
| 10. | Virvoke | 6. | 6. | 12. | 10.08,6 | +20,0 |
| 11. | Vikuri | 5. | 5. | 11. | 10.13,6 | +25,0 |
| 12. | Jonnen-Taru | 6. | 7. | 9. | 10.15,0 | +26,4 |
| – | Rullaus | 7. | p. | – | – | – |
| – | Anna-Mi | 7. | p. | – | – | – |
| – | Hilmini | hyl. | 4. | – | – | – |
| – | H.P. Likka | hyl. | 6. | – | – | – |
Muut suurkilpailut

Kuninkuusraviviikonlopun muissa suomenhevosten suurkilpailuissa nelivuotiaiden Pikkuprinssin voitti Matti Nissisen ohjastama Pukeri ja viisivuotiaiden Pikkukunkun Veikko Okkolan Vinkaus.
Laura Pausini (vuoden 1993 albumi)

| Laura Pausini Laura Pausini |
| --- | --- | --- |

Studioalbumin tiedot
 Julkaistu: 18. toukokuuta 1993
 Tuottaja(t): Angelo Valsiglio, Marco Marati
 Tyylilaji: latin pop, adult contemporary
 Kesto: 36.43
 Levy-yhtiö: Compagnia Generale del Disco
Laura Pausinin muut julkaisut
| I sogni di Laura 1987 | Laura Pausini 1993 | Laura 1994 |
Laura Pausini on italialaisen laulaja-lauluntekijän Laura Pausinin albumi, joka on julkaistu italiaksi ja espanjaksi vuosina 1993 ja 1994. Samalla nimellä julkaistiin myös oma versio englanninkielisille markkinoille vuonna 1995.
Italiankielinen versio

Laura Pausini julkaistiin italiaksi muutama kuukausi Pausinin voitosta San Remon musiikkifestivaaleilla vuonna 1993. Se sisälsi kahdeksan kappaletta mukaan lukien voittoveisun La Solitudine, josta on sittemmin tullut yksi italialaisen musiikin suurimmista klassikoista. Myös kakkos-sinkku Non C'è menestyi hyvin.
Levy on genreltään pop-albumi jazz-kappaletta Il Cuore Non Si Arrende lukuun ottamatta. Mukana on myös italialaisartisti Raf, yksi Pausinin nuoruusajan idoleista, kappaleessa Mi Rubi L'Anima. Perché Non Torna Più on sen sijaan omistettu Pausinin ystäville, jotka menehtyivät auto-onnettomuudessa.
Pausini saavutti ensimmäiset platinalevyt kotimaansa lisäksi myös Alankomaista sekä kultalevyt Ranskasta ja Brasiliasta.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Non C'è" | F.Cavalli, P.Cremonesi, A.Valsiglio | 4.38 |  |  |  |  |  |  |
| 2. | "Mi Rubi L'Anima" (Con Raf) | F.Cavalli, P.Cremonesi, A.Valsiglio | 3.19 |  |  |  |  |  |  |
| 3. | "Dove Sei" | F.Cavalli, P.Cremonesi, A.Valsiglio | 3.37 |  |  |  |  |  |  |
| 4. | "Baci Che Si Rubano" | F.Cavalli, A.Valsiglio, P.Cremonesi | 4.00 |  |  |  |  |  |  |
| 5. | "Tutt'al Più" | R. Casini, A.Valsiglio, P.Cremonesi | 4.29 |  |  |  |  |  |  |
| 6. | "La Solitudine" | F.Cavalli, P.Cremonesi, A.Valsiglio | 3.57 |  |  |  |  |  |  |
| 7. | "Perché Non Torna Più" | F.Cavalli, P.Cremonesi, A.Valsiglio | 4.37 |  |  |  |  |  |  |
| 8. | "Il Cuore Non Si Arrende" | F.Cavalli, A.Valsiglio, P.Cremonesi | 4.33 |  |  |  |  |  |  |
Espanjankielinen versio

Laura Pausini julkaistiin espanjaksi marraskuussa vuonna 1994 espanjankielisille markkinoille. Kaikki kymmenen kappaletta olivat Pausinin kahdelta aikaisemmalta italiankieliseltä levyltä. Singlet La Soledad, Se Fué, Gente ja Amores Extraños nousivat kaikki hiteiksi italiankielisten vastineidensa tavoin.
Debyytillään Pausinista tuli ensimmäinen ei-espanjankielinen artisti, joka myi miljoona levyä Espanjassa. Euroopan lisäksi platinalevyn myyntirajat menivät rikki myös Argentiinassa ja Kolumbiassa.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Gente" | M.Marati, Badia, A.Valsiglio | 4.36 |  |  |  |  |  |  |
| 2. | "Él No Está Por Ti" | Cheope, M.Marati, Badia, A.Valsiglio, R. Buti | 3.47 |  |  |  |  |  |  |
| 3. | "Amores Extraños" | Cheope, M.Marati, F.Tanini, Badia, A.Valsiglio, R. Buti | 4.16 |  |  |  |  |  |  |
| 4. | "Las Chicas" | Cheope, M.Marati, Badia, A.Valsiglio, R. Buti | 4.20 |  |  |  |  |  |  |
| 5. | "El Valor Que No Se Ve" | Cheope, M. Marati, Badia, A.Valsiglio | 4.38 |  |  |  |  |  |  |
| 6. | "La Soledad" | F.Cavalli, P.Cremonesi, Badia, A.Valsiglio | 4.00 |  |  |  |  |  |  |
| 7. | "Por Qué No Volverán" | F.Cavalli, P.Cremonesi, Badia, A.Valsiglio | 3.59 |  |  |  |  |  |  |
| 8. | "Se Fué" | F.Cavalli, Badia, A.Valsiglio, P.Cremonesi | 4.41 |  |  |  |  |  |  |
| 9. | "Por Qué No" | R.Casini, Badia, A.Valsiglio, P.Cremonesi | 4.34 |  |  |  |  |  |  |
| 10. | "Carta" | Cheope, M. Marati, Badia, A. Valsiglio, G. Salvatori | 3.42 |  |  |  |  |  |  |
Vuoden 1995 versio

Laura Pausini julkaistiin vielä kerran vuonna 1995, lähes kaksi vuotta italiankielisen debyytin jälkeen. Sitä varten La Solitudine levytettiin uudelleen englanniksi nimellä Loneliness, jonka tekstin kirjoitti Tim Rice. Muut yhdeksän kappaletta olivat italiaksi ja jo kertaalleen julkaistuja Pausinin  aikaisemmilla levyillä.
Italian-ja espanjankielisiin versioihin verrattuna albumin myynti ja sen saama huomio jäivät kuitenkin vaatimattomiksi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Loneliness" | F.Cavalli, P.Cremonesi, Rice, A.Valsiglio | 4.00 |  |  |  |  |  |  |
| 2. | "Gente" | Cheope, M.Marati, A.Valsiglio | 4.34 |  |  |  |  |  |  |
| 3. | "Lui Non Sta Con Te" | Cheope, M.Marati, A.Valsiglio, R. Buti | 3.48 |  |  |  |  |  |  |
| 4. | "Strani Amori" | Cheope, M.Marati, F.Tanini, A.Valsiglio, R. Buti | 4.17 |  |  |  |  |  |  |
| 5. | "Ragazze Che" | Cheope, M. Marati, A.Valsiglio, R.Buti | 4.20 |  |  |  |  |  |  |
| 6. | "Il Coraggio Che Non C'è" | Cheope, M. Marati, A.Valsiglio | 4.37 |  |  |  |  |  |  |
| 7. | "Perchè Non Torna Più" | F.Cavalli, A.Valsiglio, P.Cremonesi | 4.37 |  |  |  |  |  |  |
| 8. | "Non C'è" | F.Cavalli, P. Cremonesi, A.Valsiglio | 4.39 |  |  |  |  |  |  |
| 9. | "Tutt'al Più" | R.Casini, A.Valsiglio, P.Cremonesi | 4.28 |  |  |  |  |  |  |
| 10. | "Lettera" | Cheope, M. Marati, A. Valsiglio, G. Salvatori | 3.45 |  |  |  |  |  |  |
Aiheesta muualla

Laura Pausini (vuoden 1993 albumi) Discogsissa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Laura_Pausini_(album)
Käännös suomeksi
Leipäkuoriainen

| Leipäkuoriainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Jumimaiset Bostrychoidea
Heimo::  Puunkaivajat Anobiidae
Suku::  Stegobium
Laji::  paniceum
Kaksiosainen nimi
 Stegobium paniceum  (Linnaeus, 1758) 
Katso myös
   Leipäkuoriainen Wikispeciesissä   Leipäkuoriainen Commonsissa 
Infobox OKNimi-testi OK: 
Leipäkuoriainen eli leipäpukki (Stegobium paniceum) kuuluu puunkaivajien (Anobiidae) kuoriaisheimoon. Aikuinen leipäkuoriainen on 3 mm pitkä, ruosteenruskea ja tiheäkarvainen kuoriainen. Toukka on 3 mm pitkä, käyrä ja vaalea. Leipäkuoriainen esiintyy luonnossa mm. käävissä, mutta elää myös leivässä, kekseissä, makaronissa, mausteissa ja rohdoksissa, joihin toukka kaivaa käytäviä. Leipäkuoriainen on aiemmin ollut todellinen vitsaus merenkulkijoille, sillä se tuhosi laivojen laivakorppuvarastot.
Leipäkuoriaiset ovat yleisempiä lämpimillä leveysasteilla. Leipäkuoriainen elää symbioosissa hiivasienen kanssa.
Aiheesta muualla

Laji.fi: Leipäkuoriainen (Stegobium paniceum)
Vieraslajit: Leipäkuoriainen (Stegobium paniceum)
Hyönteismaailma: Leipäkuoriainen (Stegobium paniceum)
Fauna Europaea: Stegobium paniceum (Arkistoitu – Internet Archive) (englanniksi)
ITIS: Stegobium paniceum (englanniksi)
Iowa State University, Bug Guide: Species Stegobium paniceum - Drugstore Beetle (englanniksi)
Centre for Agriculture and Biosciences International (CABI): Stegobium paniceum (drugstore beetle) (englanniksi)
Pherobase: Semiochemicals of Stegobium paniceum, the Drugstore beetle (englanniksi)
Lapuanliikkeen johto

Kansanliikkeen kansliahuone Kosolan nurkkakamarissa. Puhelimeen puhumassa Vihtori Kosola ja kirjoituskoneen ääressä hänen sihteerinsä Kauno Kangas.
Lapuanliikkeen johtoa ei ole helppo määritellä. Lapuan johdoksi ryhdyttiin kutsumaan kesäkuussa 1930 Talonpoikaismarssin komentajia Vihtori Kosolaa, Vihtori Herttuaa ja Iivari Koivistoa. Kaoottisesti organisoituneen liikkeen johdon ympärillä pyöri useita voimakkaita miehiä, joten johto ei täysin ollut näiden kolmen, sittemmin neljän miehen käsissä. Kosolan johtajuudesta on aina kiistelty. Hän oli enemmänkin ideologinen johtaja, jota nostettiin talonpoikaisen kansannousun suureksi talonpoikaisjohtajaksi.
Organisaatio

Monesti Lapuan liikkeen ajatellaan olleen johdetumpi organisaatio kuin se olikaan. Ainoa kunnolla Lapuan liikkeen tosiasiallisessa valvonnassa ollut seutu oli Etelä-Pohjanmaa, joka oli lähes mystisessä arvossaan lapualaisvuosina. Itse asiassa nimikkeellä "Lapuan liike" kutsuttiin yleisesti maassa tapahtunutta kommunisminvastaista liikehdintää sekä siihen kytkeytyneitä tapahtumia.[lähde? ] Liikettä yhdisti viime kädessä vain kommunisminvastaisuus, jonka merkeissä osin melko erilaisia henkilöitä, aatesuuntia ja piirejä osallistui liikkeen toimintaan. Lapuan liikkeellä ei ollut mitään jäsenkirjaa tai -kortistoa, vaan kuka tahansa saattoi toimia Lapuan liikkeen nimissä. Etelä-Pohjanmaan ulkopuolisissa maakunnissa Lapuan henki eli kommunisminvastainen liikehdintä nojautui paikallisiin järjestöihin, suojeluskuntiin ja entisiin aktivisteihin sekä kaikkiin, jotka pitivät kommunismin hävittämistä Suomesta välttämättömänä. Kosolan talosta pidettiin yhteyttä sähkeitse ja puhelimitse näihin suurimpiin ei-pohjalaisiin kommunisminvastaisiin piireihin, mutta nämä eivät kuitenkaan olleet suoraan Kosolan tai Lapuan komennossa.
Lapuan liikkeen epämääräisesti ja satunnaisesti kokoontunut johto ei tehnyt kuin muutaman linjaa vetävän päätöksen, joita olivat "kansannousujen" järjestäminen, kommunistikirjapainojen hävittämisvalmistelut 16. päiväksi kesäkuuta 1930, kommunistikansanedustajien kaappaaminen valtiopäiviltä ennen 1. heinäkuuta 1930 kokoontuneita valtiopäiviä, suoran toiminnan lopettaminen talonpoikaismarssin (7.7.1930) ja kommunistilakien käsittelyjen ajaksi ja sen aloittaminen uudelleen 18. heinäkuuta 1930 Väinö Hakkilan kyydityksellä, kunnanvaltuustojen puhdistamiset kommunisteista Lapuan liikkeen valtuuskunnan 24. heinäkuuta 1930 antaman suosituksen perusteella, puhdistusten päätyminen vastakkainasetteluun valtiovallan kanssa 8.–10. syyskuuta 1930 ja väkivaltaisuuksien lopettaminen 15. syyskuuta 1930 porvarillisen vaalivoiton ja yleisporvarillisen rintaman takaamiseksi eduskuntavaaleissa 1.–2. lokakuuta 1930. Näistäkään kommunistien kaappaaminen ei toiminut kuin Eerolaisen ja Vuorimaan toteuttamana Rötkö-Pekkala -kaappauksena. Varsinkin K. R. Kares oli entisenä valtiopäivämiehenä vastustanut kommunistiedustajien kaappaamista kesken valtiopäivien.
Päämaja

Epävirallisen Lapuan liikkeen (ennen järjestöksi muuttumista) eräänlainen pääesikunta oli Kosolan talo Lapualla. Tiedotusvälineiden, kansalaisten ja poliitikkojen huomio kiinnittyi juuri Kosolaan kesällä 1930. Niin johto Kosolassa kuin koko kansanliikkeessäkään ei ollut kovin tiukasti organisoitu. Kosolasta lähetettiin tiedonantoja ja pidettiin sähkeitse sekä puhelimitse yhteyttä eri maakuntiin ja poliitikkoihin. Kosolaan myös saapui paljon tukisähkeitä, mutta myös haukkumasähkeitä, erityisesti amerikansuomalaisilta kommunisteilta. Kai Donner kutsuikin ivallisesti Kosolan taloa "postikonttoriksi". Samoin talossa kävi useita eri henkilöitä eri vaatimuksineen. Kosolassa työskennellyt luutnantti Artturi Vuorimaa kuvasi kansanliikkeen johtamista näin:
»Olin odottanut löytäväni Lapualta yksityiskohtia myöten järjestyneen ja järjestetyn toiminnan. Olinpa kai kuvitellut jonkinlaisen konttorin konekirjoittajattarineen. Olin ehkä odottanut näkeväni jonkunlaisen vartioston päällikköineen ja johtajineen ja tiukan sotilaallisen kurin". Niin – mitä kaikkia lienenkin kuvitellut, niin kylläpä sain huomata perin pohjin käsittäneeni väärin koko homman ja erehtyneeni sen suhteen. – – Lapuan liike oli niin alkuperäisesti järjestämätön ja sellaisena se pysyikin, ettei siinä ollut sanottavasti ollenkaan järjestelyn yritystä. Koko kansanliike perustui aivan puhtaasti vain samoin ajattelevien kansalaisten kannatukseen, myötätuntoon ja heidän mahdolliseen toimintaansa.»
Lepinkäiset (suku)

| Lepinkäiset (suku) |
| --- | --- |
 Isolepinkäinen (Lanius excubitor)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lepinkäiset Laniidae
Suku::  Lepinkäiset Lanius  Linnaeus, 1758
Katso myös
   Lepinkäiset (suku) Wikispeciesissä   Lepinkäiset (suku) Commonsissa 
Infobox OKVirheellinen NIMI-arvo: 
Lepinkäiset (Lanius) on lepinkäisten heimoon kuuluva lintusuku. Sukuun kuuluu 30 lajia.
Lepinkäisiin (Lanius) kuuluvia lajeja

Afrikanpikkulepinkäinen (Lanius gubernator)
Amerikanisolepinkäinen (Lanius ludovicianus)
Burmanpikkulepinkäinen (Lanius collurioides)
Etelänisolepinkäinen (Lanius meridionalis)
Etelänkylälepinkäinen (Lanius collaris)
Filippiinienlepinkäinen (Lanius validirostris)
Frakkilepinkäinen (Lanius cabanisi)
Härkälepinkäinen (Lanius bucephalus)
Intianpikkulepinkäinen (Lanius vittatus)
Isolepinkäinen (Lanius excubitor)
Kiinanisolepinkäinen (Lanius sphenocercus)
Kylälepinkäinen (Lanius humeralis)
Mustaotsalepinkäinen (Lanius minor)
Mustasiipilepinkäinen (Lanius mackinnoni)
Okalepinkäinen (Lanius dorsalis)
Parvilepinkäinen (Lanius excubitoroides)
Pikkulepinkäinen (Lanius collurio)
Punapyrstölepinkäinen (Lanius isabellinus)
Punapäälepinkäinen (Lanius senator)
Ruostepäälepinkäinen (Lanius phoenicuroides)
Ruskoperälepinkäinen (Lanius schach)
Sãotoménlepinkäinen (Lanius newtoni)
Siperianlepinkäinen (Lanius cristatus)
Somalianlepinkäinen (Lanius somalicus)
Taigaisolepinkäinen (Lanius borealis)
Tiibetinlepinkäinen (Lanius tephronotus)
Tiikerilepinkäinen (Lanius tigrinus)
Tuhkalepinkäinen (Lanius souzae)
Valko-otsalepinkäinen (Lanius nubicus)
Vuoristoisolepinkäinen (Lanius giganteus)
Aiheesta muualla

ITIS: Lanius (englanniksi)
Leszek Rakowski

| Leszek Rakowski> Henkilötiedot |
| --- | --- |
Syntynyt: 18. huhtikuuta 1972 (ikä 52)
Muusikko
Taiteilijanimi:  Shambo
Aktiivisena:  1987-2001
Tyylilajit:  death metal
Soittimet:  bassokitara
Yhtyeet:  Vader Slashing Death
  [ Muokkaa Wikidatassa ] [ ohje ]  
Leszek Rakowski (s. 18. heinäkuuta 1972) on puolalainen basisti. Hän on tunnettu Vaderin ex-basistina.
Diskografia

Vader
Sothis - 1994
De Profundis - 1995
Future of the Past - 1996
Black to the Blind - 1997
Kingdom - 1998
Live in Japan - 1998
Litany - 2000
Reign Forever World - 2001
Vierailevana artistina
Sweet Noise - Getto - 1996
Aiheesta muualla

Leszek Rakowski Encyclopaedia Metallumissa (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering